Lääne-Harju vald

Lääne-Harju vald on omavalitsusüksus Eestis Harju maakonnas. Vald moodustati 2017. aastal Keila, Padise ja Vasalemma valla ning Paldiski linna ühendamiselKeila valla, Padise valla, Paldiski linna ja Vasalemma valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine, 	RT I, 14.07.2017, 10.

Lääne-Harju vald asub Soome lahe kaldal, piirnedes idas Harku valla ja Keila linnaga, kagus ja lõunas Saue vallaga ning läänes Lääne-Nigula vallaga. Vallakeskus on Paldiski, valla teenuspunktid paiknevad ka endiste vallavalitsuste asukohtades Keilas, Padisel ja Vasalemmas.

Ajalugu

Ühendvalla moodustamine

2016. aastal toimusid läbirääkimised Harju maakonnas asuvate Keila valla, Padise valla, Paldiski linna ja Vasalemma valla ning Lääne maakonnas asuva Nõva valla ühinemiseks, kuid vaatamata ligi aasta aega kestnud läbirääkimistele ühinemisleppeni ei jõutud. Keila linn, kellele tehti samuti ettepanek läbirääkimistel osaleda, lükkas selle kohe tagasi.Velsker, Liis. Keila linn võitleb sundliitmisega, Korbi sõnul Paldiski uueks keskuseks ei sobi Postimees, 13.02.2017 (vaadatud 16.10.2017)

Pärast nurjunud ühinemisläbirääkimisi otsustas valitsus neli Harjumaal asuvat ja läbirääkimistel osalenud omavalitsusüksust sundliita.
Eesti valitsus langetas otsuse Keila valla, Padise valla, Paldiski linna ja Vasalemma valla sundliitmiseks 6. juulil 2017. Algselt soovis valitsus nimetatud omavalitsustega liita ka Keila linna, kuid Keila linnavolikogu vastuseisu tõttu ja nimetatud sundliitmisele küsitud eksperdiarvamuse valguses sellest plaanist loobuti.Neli valda pääsevad sundliitmisest Äripäev, 6.07.2017 (vaadatud 16.10.2017)

Kaks senist omavalitsusüksust, Padise ja Vasalemma vald, vaidlustasid sundliitmise kohtus.Kärssin, Andres. Valitsus sundliidab Keila, Padise ja Vasalemma vallad ning Paldiski linna Keila Valla Leht, juuli 2017, lk 1. Õiguskantsler Ülle Madise Riigikohtule esitatud arvamuses valdade sundühendamises vastuolu Eesti põhiseadusega ei leidnud.Arvamus põhiseaduslikkuse järelevalve asjas nr 5-17-24 (Padise, Vasalemma) Õiguskantsler, 8.09.2017 (vaadatud 17.10.2017) 19. oktoobril 2017 jõudis samale seisukohale Riigikohus, jättes kahe valla ühiskaebuse rahuldamata. Sellega langes ära viimane takistus uue omavalitsusüksuse loomise teelt.Viivik, Allar. Riigikohus jättis Padise ja Vasalemma kaebused rahuldamata Harju Elu, 20.10.2017 (vaadatud 20.10.2017)

15. oktoobril 2017 valiti kohaliku omavalitsuse volikogude valimistel Lääne-Harju vallavolikogu esimene koosseis, kuhu kuulub 21 inimest. Valimistel saavutas absoluutse enamuse valimisliit Valimisliitude Ühendus, mis sai uues volikogus 13 kohta. Eesti Reformierakond ja valimisliit Hea Tahe said mõlemad neli kohta. Ülejäänud erakonnad ja valimisliidud viieprotsendilist valimiskünnist ei ületanud.Valimistulemus Lääne-Harju vallas valimised.ee, 16.10.2017 (vaadatud 17.10.2017) Lääne-Harju valla valimiskomisjon kinnitas valimistulemused oma istungil 20. oktoobril 2017.Lääne-Harju valla valimiskomisjon teatab Vasalemma vald, 22.10.2017 (vaadatud 23.10.2017) Ametlikult alustas Lääne-Harju vald tegevust 24. oktoobril 2017.Ühinemiste ja liitumiste jõustumine Rahandusministeerium, 20.10.2017 (vaadatud 25.10.2017)

Lääne-Harju vallavolikogu esimene istung toimus 30. oktoobril Vasalemma vallamajas. Volikogu esimeheks valiti ühehäälselt ainsana sellele kohale kandideerinud Külli Tammur, volikogu aseesimeesteks said Olga Kugal ja Tanel Lambing.Viivik, Allar. Lääne-Harju volikogu juhib Külli Tammur Harju Elu, 2.11.2017 (vaadatud 5.11.2017) Teine istung toimus 4. novembri hommikul samuti Vasalemmas ja seal valiti 13 poolthäälega vallavanemaks Jaanus Saat.Lääne-Harju vallavanem on Jaanus Saat Harju Elu, 6.11.2017 (vaadatud 12.11.2017) 

Vastavalt Valimisliitude Ühenduse otsusele määrati uue valla keskuseks Paldiski, teistes endistes vallakeskustes avati vallavalitsuse teenuspunktid. Uues vallavalitsuses oli algul seitse liiget, kelle ametisse määramisel arvestati ka endiste omavalitsusüksuste esindatuse põhimõtet.Intervjuu Lääne-Harju vallavanema kandidaadiga Jaanus Saatiga Keila Valla Leht, oktoober 2017, lk 1.

Asustus

Lääne-Harju vallas on üks linn, kuus alevikku ja 46 küla.

Linnad

Paldiski.Asustusüksuste nimistu: Riigihalduse ministri 11. oktoobri 2017. a määruse nr 72 „Asustusüksuste nimistu kinnitamine ning nende lahkmejoonte määramine” lisa Riigi Teataja, 11.10.2017 (vaadatud 22.10.2017)

Alevikud
Karjaküla, Keila-Joa, Klooga, Rummu, Vasalemma ja Ämari.

Külad

Alliklepa, Altküla, Audevälja, Harju-Risti, Hatu, Illurma, Karilepa, Kasepere, Keelva, Keibu, Kersalu, Kloogaranna, Kobru, Kulna, Kurkse, Kõmmaste, Käesalu, Laane, Langa, Laoküla, Laulasmaa, Lehola, Lemmaru, Lohusalu, Madise, Maeru, Meremõisa, Merenuka, Metslõugu, Määra, Nahkjala, Niitvälja, Ohtu, Padise, Pae, Pedase, Põllküla, Suurküla, Tuulna, Tõmmiku, Valkse, Veskiküla, Vihterpalu, Vilivalla, Vintse ja Änglema.

Juhtimine

Lääne-Harju vallavolikogus on 21 liiget. Vallavolikogu valib enda liikmete seast esimehe ja kaks aseesimeest. Vallavolikogul ei ole kindlat asukohta, selle istungeid peetakse vaheldumisi uue valla koosseisu läinud endistes omavalitsusüksustes – Keila valla, Padise valla, Paldiski linna ja Vasalemma valla aladel.

Lääne-Harju vallavalitsus on alates 2021. aastast viieliikmeline ja asub Paldiski linnas. Vallavalitsuse koosseisu kuulub vallavanem, abivallavanem ja kolm vallavalitsuse liiget. Üleminekuperioodil, pärast uue valla moodustamist oli vallavalitsuses seitse inimest, kellest neli vastutasid konkreetsete piirkondade eest, mis vastasid Lääne-Harju vallaks ühendatud endistele omavalitsusüksustele – Keila, Padise, Paldiski ja Vasalemma piirkond.

Vallavanemad
pisi|Jaanus Saat 2022. aasta Arvamusfestivalil
4. november 2017 – ... Jaanus Saat (Valimisliit Ühendus)

Vallavolikogu esimehed

30. oktoober 2017 – detsember 2025 Külli Tammur (Valimisliit Ühendus)

Vallavolikogu koosseisud

 Koosseis Erakond/valimisliit  Kohtade arv 2017–2021  Valimisliit ÜhendusEesti ReformierakondHea Tahe  1344 2021–  Valimisliit ÜhendusEesti ReformierakondEesti Konservatiivne Rahvaerakond  1722

Viited

 Välislingid 

 Lääne-Harju valla koduleht

Kategooria:Harju maakonna vallad